  Анжелика Тихонова корреспондент Вавожын 80 интылы чаклам «Улыбка» ясли-сад усьтӥзы. Сӥё-дано ужрадэ Удмуртиысь кивалтэтлэн тӧроезлэн воштӥсез Анатолий Строков но дышетонъя но тодосъя министр Светлана Болотникова пыриськизы. Со сярысь элькун тӧролэн но кивалтэтлэн пресс-службазы ивортӥз. Ужъюртэз «Демография» йӧскалык ӵектос улсын пуктӥзы. Солы луыса ик куинь ар ӵоже элькунамы 51 ӵектосэз быдэстӥзы, оглом 3 миллиард манетлэсь трос коньдон уже кутэмын, пусйиз Анатолий Строков. Туэ Удмуртиын 14 та выллем яслиос вуттэмын луозы. Но али но адӟиськом ини, черодъёсъя югдур трослы умойгес луэ. Вавож ёросысь нылпи садъёсын черодъёс ӧвӧл ни. Оскиськом, матысь аръёсы быдэс элькунамы таӵе возьматэтъёс луозы Анатолий Строков, Удмуртиысь кивалтэтлэн тӧроезлэн воштӥсезВыль ясли-садын шунтӥськись выжъёс, дӥсь куасьтыны шкафъёс, пӧраськыны бадӟым висъет, валес котыръёсты миськон-куасьтон, тазалыксыя сюбегатэм луонлыкъёсын адямиослы пырон-потонъёс лэсьтэмын.  Та дыре Вавожын куинь нылпи садъёс ужало. Выль ясли-сад «Улыбка» нылпи садлэн люкетэз луиз. Отчы черкогуртысь мултэс тырмытэм садъёсысь пиналъёсты кутозы. Озьы ик 1973-тӥ арын пуктэм «Журавушка» нылпи садлэн пулэсь пуктэм но куашкан калэ вуэм юртысьтыз яслие ветлоно аресъем пиналъёсты поттозы. Туэ южтолэзе выль юртэ 1 аресысен 3 аресозь 58 нылпиосты кутозы ини Со сяна, «Улыбка» нылпи садын инты бушамлы луыса, отын сӧсыр пиналъёслы нимаз группа усьтозы. Нялтас вераса, та дыре черкогуртысь нылпи садъёсы тазалыксыя сюбегатэм луонлыкъёсын 39 пиналъёс но укмыс сӧсыр нылпиос ветло. Дышетонъя но тодосъя министр Светлана Болотникова 20 муниципал округъёсын нылпи садэ черодъёсты ворсазы ини шуыса пусйиз. Интыослы тужгес бадӟым кулэяськон кылемын на Ижарын но Дэри ёросын. Оглом 2 сюрслэсь трос интыос кулэ. Нош тросаз ёросъёсын, черод сяна, нылпи садъёсы чакламлэсь трос пиналъёс кутэмын. Котькуд выль объект – со нылпиослы группаосты капчиятыны луонлык. Вань муниципалитетъёс, кытын нылпиослэн лыдзы 80 интылы ясли пуктыны луонлык уг сёты. Сыӵе шугъяськонъёсты оглом сэрттоно-пертчоно луоз, кылсярысь, трос луонлыкъем центръёс пуктыса – фельшер-акушер пункт, клуб но 15-20 нылпилы группа. Сыӵе ӵектосъёс вань ини, кылсярысь, Аксакшурын Светлана Болотникова, Удмуртиысь дышетонъя но тодосъя министрТодэ вайытом, кемалась ик ӧвӧл Шаркан ёросын выль ясли-сад усьтӥзы.  Тегъёс: Дышетон Вавож нылпиос Удмуртия дӥськут лэсьтськон  